कोरोना अपडेट: देश में 24 घंटों में 7,992 नए मामले, 393 मरीज़ों की मौत
दिल्ली: देश में कोरोना के नए वेरिएंट ओमिक्रोन का खतरा लगातार बढ़ रहा है | देश में अब तक ओमिक्रोन के 32 मामले सामने आ चुके है | जिनमे से 17 मामले महाराष्ट्र से सामने आए हैं| महाराष्ट्र में जिस तरीके से कोरोना के नए वेरिएंट के मामले बढ़ते जा रहे हैं यह चिंता का विषय है।
साथ ही केंद्रीय स्वास्थ्य मंत्रालय द्वारा आज शनिवार, 11 दिसम्बर को जारी आंकड़ों के अनुसार देश में 24 घंटों में कोरोना के 7,992 नए मामले दर्ज किए गए हैं। इसके अलावा बीते दिन कोरोना से 393 मरीज़ों की मौत हुई है। साथ ही इसी बीच देश भर में कोरोना से पीड़ित 9,265 मरीज़ों को ठीक किया गया है। और एक्टिव मामलों में 1,666 मामले कम हुए है।
देश में कोरोना संक्रमण के मामलों की संख्या बढ़कर 3 करोड़ 46 लाख 82 हज़ार 736 हो गयी है। जिनमें से अब तक 4 लाख 75 हज़ार 128 लोगों की मौत हो चुकी है। देश में कोरोना से पीड़ित 98.36 फ़ीसदी यानी 3 करोड़ 41 लाख 14 हज़ार 331 मरीज़ों को ठीक किया जा चुका है। और एक्टिव मामलों की संख्या घटकर 0.27 फ़ीसदी यानी 93 हज़ार 277 हो गयी है।
स्वास्थ्य मंत्रालय की ताजा जानकारी के अनुसार देश में कोरोना वैक्सीन की अब तक 1 अरब 31 करोड़ 99 लाख 92 हज़ार 482 डोज दी जा चुकी हैं। जिनमें से 76 लाख 36 हज़ार 569 वैक्सीन की डोज पिछले 24 घंटों में दी गयी है।
भारतीय आयुर्विज्ञान अनुसंधान परिषद (ICMR) द्वारा जारी आंकड़ों के अनुसार कोरोना के 65 करोड़ 46 लाख 27 हज़ार 300 सैंपलों की जांच की जा चुकी है। जिनमें से 12 लाख 50 हज़ार 672 सैंपलों की जांच पिछले 24 घंटों में हुई है।
राज्यवार कोरोना के नये मामले
देश में पिछले 24 घंटों में कोरोना के 7,992 मामले दर्ज किए गए हैं। जिनमें केरल से 3,972 मामले, महाराष्ट्र से 695 मामले, तमिलनाडु से 688 मामले, पश्चिम बंगाल से 628 मामले, कर्नाटक से 314 मामले, ओडिशा से 286 मामले, मिज़ोरम से 247 मामले, तेलंगाना से 207 मामले, जम्मू और कश्मीर से 173 मामले, आंध्र प्रदेश से 142 मामले, असम से 141 मामले, गुजरात से 63 मामले, हिमाचल प्रदेश से 54 मामले, दिल्ली से 41 मामले, गोवा से 37 मामले, पंजाब से 36 मामले और छत्तीसगढ़ से 32 मामले सामने आए हैं।
साथ ही, हरियाणा से 27 मामले, राजस्थान, पुडुचेरी और मणिपुर से 24-24 मामले, मेघालय और सिक्किम से 21-21 मामले, लद्दाख से 19 मामले, मध्य प्रदेश से 15 मामले, बिहार से 12 मामले, उत्तराखंड और झारखण्ड से 10-10 मामले, उत्तर प्रदेश से 9 मामले, त्रिपुरा से 6 मामले, अरुणाचल प्रदेश से 5 मामले, नागालैंड से 3 मामले और दो-दो मामले चंडीगढ़, अंडमान और निकोबार द्वीप और दादरा नगर हवेली और दमन दीव से सामने आए है | बीते दिन लक्षद्वीप से कोई मामला सामने नहीं आया है।
राज्यवार कोरोना से मौत
देश में कोरोना संक्रमण से 24 घंटों में 393 मरीजों की मौत हुई है। जिनमें से केरल में 340 मरीज़ों की मौत हुई, महाराष्ट्र में 12 मरीज़ों की मौत हुई, तमिलनाडु में 11 मरीज़ों की मौत हुई, पश्चिम बंगाल में 9 मरीज़ों की मौत हुई, ओडिशा और गुजरात में 3-3 मरीज़ों की मौत हुई, कर्नाटक, मिज़ोरम, आंध्र प्रदेश, मणिपुर और उत्तर प्रदेश में 2-2 मरीज़ों की मौत हुई और एक-एक मरीज़ की मौत तेलंगाना, जम्मू कश्मीर, असम, पंजाब और उत्तराखंड में हुई है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva hin_Deva hin_Deva